Aanleg Park | LekkeSlaap
Aanleg Park: Hooffoto's
Aanleg Park: Room 1
Aanleg Park: Room 2
Adres: Aanleg Plaas, Frankfort, 9830, Vrystaat
Aanleg Park is aan die oewer van die prentjiemooi Wilgerivier geleë, sowat 6 km buite die dorpie Frankfort in die Vrystaat. Dit is naby genoeg as jy enige iets in die dorp nodig het, maar wanneer jy jou onder die groot ou eikebome tuismaak, voel die beskawing baie ver weg.
Daar is 2 verskillende verblyfopsies: die 2 B&B-kamers en daar is 11 kamp- en karavaanstaanplekke. Kamer 1 en Kamer 2 het elkeen slaapplek vir 2 gaste en beskik oor 'n dubbelbed.
Die kamp- en karavaanstaanplekke is almal onder die groot eikebome in die skadu geleë. Die luuksheid van elektrisiteit maak die daaglikse takies soveel makliker en waterpunte is stapafstand vanaf elke staanplek. Elke staanplek het braaigeriewe. Aangesien die staanplekke aan die oewer van die Wilgerivier geleë is, is visvang baie gewild en kan dit baie opwindend wees. Hiér word gereeld groot baber, karp en geelvis uitgetrek. 'n Vangnet word vereis aangesien die watervlak in die rivier gedurig wissel.
Vir diegene wat na meer opwindende doendinge opsoek is, is daar 'n staproete van sowat 5 km na 'n replika van die oorspronklike Rice-styl blokhuis wat op 27 November 1901 deur Britse soldate op dieselfde fondasie gebou is.
Hou jou oë oop vir die steenbok, springbok, duiker, ribbok, jakkals, rooikat, muskeljaatkat, aardvark, ystervark, hase en dassies. Voëlkykers kan ook hul oë oophou vir die sekretarisvoël, tarentaal, patrys, hoep-hoep, kiewiet, edelvalk en meer.
So breek 'n bietjie weg om jou batterye weer te laai - ons sal jou verwelkom en jou verblyf onvergeetlik maak.
4.1 uit 5van 18 resensies vir Aanleg Park
Aanleg Plaas, Frankfort, 9830, Vrystaat
Gaste dink Aanleg Park het 'n baie goeie ligging
https://travelground.imgix.net/AAEAAQAAAAAAAAAAAAAAJGY1YWU4MmJiLWE3N2MtNDFmOS1iOGM5LTZmNzFhYzZhYjBjNA?w=1440&h=960&fit=crop&auto=format Vanaf R150 per nag (vir 2 persone) 18 5 1 5 Aanleg Farm Frankfort 9830 Vrystaat 086 999 0018 14:00-19:00 10:00 -27.27011775999 28.554239273071